Nu kan Nibe festival melde udsolgt af deres partout-billetter. Om det var offentliggørelsen af publikumsfavoritterne Rasmus Seebach og Lars Lilholt Band, der fik solgt de sidste partout-billetter er ikke til at sige. Men de nye navne til festivalen har kun været offentliggjort i små fem timer, før festivalen sent tirsdag eftermiddag kunne melde udsolgt af deres partout-billetter. Dermed bryder Nibe Festival alle rekorder i deres billetsalg. Det er stadig muligt at købe tredages billetter og dagsbilletter til torsdag, fredag og lørdag. Dagsbilletter til onsdag er udsolgt. Her spiller en af de helt store attraktioner - nemlig bandet Volbeat. Ud over Rasmus Seebach og Lars Lilholdt Band, har festivalen tirsdag offentliggjort Scarlet Pleasure, Alex Vargas og Bryan Adams
Nibe Festival bryder alle rekorder i deres billetsalg, for i dag kunne de melde udsolgt i partout-billetter.